கேள்வி: சித்தார்த் கௌல் பற்றி நீங்கள் என்ன அறிந்துள்ளீர்கள்?
பதில்: சித்தார்த் கௌல் (''Siddarth Kaul'', பிறப்பு: மே 19, 1990), இந்தியா துடுப்பாட்டம். இந்தியத் துடுப்பாட்டக்காரர். இவர் ஒரு மித விரைவு வீச்சாளர் ஆவார். சுமாராக மணிக்கு 130 கிலோமீட்டர் வேகத்தில் பந்துவீசும் திறன் பெற்றவர் ஆவார்.2007 ஆம் ஆண்டில் பஞ்சாப் அணிக்கு எதிராக தனது முதல்தரத் துடுப்பாட்டப் போட்டிகளில் அறிமுகமானார். 2008 ஆம் ஆண்டில் நடைபெற்ற 19 வயதிற்கு உட்பட்ட துடுப்பாட்ட உலகக்கிண்ணத் தொடரில் இந்திய அணி சார்பாக விளையாடினார். இந்தத் தொடரில் இந்திய அணி கோப்பையைக் கைப்பற்றியது. பின் 2008 இந்தியன் பிரீமியர் லீக் தொடரில் இவர் கொல்கத்தா அணிக்காக விளையாடினார். இவரின் தந்தை சித்தார்த் கவுல் ஜம்மு காஷ்மீர் அணிக்காக உள்ளூர்ப் போட்டிகளில் விளையாடினார். இவர் எந்தவொரு தேர்வுத் துடுப்பாட்டம் கலந்து கொள்ளவில்லை. ஒரு முதல்தர துடுப்பாட்டம் போட்டியில் கலந்து கொண்டுள்ளார்.
கேள்வி: சித்தார்த் கௌல் - உள்ளூர்ப்போட்டிகள் என்பது என்ன?
பதில்: 2007 ஆம் ஆண்டு நடைபெற்ற ரஞ்சிக் கோப்பை இவர் ஒரிசா மாநிலத் துடுப்பாட்ட அணிக்கு எதிராக பஞ்சாப் அணியில் விளையாடினார். இதே அணியில் இவரின் சகோதரர் குச்சக் காப்பாளராக உள்ளார். இந்தப் போட்டியின் முதல் ஆட்டப்பகுதியில் இவர் ஐந்து இலக்குகளைக் கைப்பற்றினார். இதில் 97 ஓட்டங்களை விட்டுக் கொடுத்து 5 இலக்குகளைக் கைப்பற்றினார். மேலும் இவர் பஞ்சாப் இளையோர் அணி, 15 வயதிற்கு உட்பட்ட பஞ்சாப் அணி மற்றும் 19 வயதிற்கு உட்பட்ட பஞ்சாப் அணி ஆகிய அணிகள் சார்பாகவும் விளையாடியுள்ளார்.
கேள்வி: சித்தார்த் கௌல் - சர்வதேச போட்டிகள் பற்றி தகவல் சொல்.
பதில்: 2017 ஆம் ஆண்டில் இலங்கைத் துடுப்பாட்ட அணி எதிரான ஒருநாள் பன்னாட்டுத் துடுப்பாட்டம் தொடரில் விளையாடும் 15 பேர் கொண்ட இந்திய அணியில் இவர் இடம்பெற்றார்.ஆனால் விளையாடும் அணியில் இவருக்கு இடம் கிடைக்கவில்லை. 2018 ஆம் ஆண்டு நடைபெற்ற இந்தியன் பிரீமியர் லீக் தொடர்களில் சிறப்பாக விளையாடியதால் 2018 ஆண்டில் இங்கிலாந்து துடுப்பாட்ட அணி மற்றும் அயர்லாந்து துடுப்பாட்ட அணி எதிரான ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடும் வாய்ப்பினைப் பெற்றுள்ளார்.